Bergenia

Bergenia (esperante bergenio) estas palearktisa staŭda genro de saksifragacoj ofte uzata kiel ornamplanto.

La genron unuafoje klasifikis la germana botanisto Conrad Moench en 1794. La nomo estas omaĝo al la same germana medicinisto kaj botanisto Karl August von Bergen (1704-1759).

 Priskribo 
La floraro estas cumo. Floroj havas kvin apartajn petalojn kaj kvin kuniĝajn sepalojn. Ĝi havas du stilusojn kaj dek stamenojn. La du (kelkfoje tri) supraj ovolujoj estas kuniĝaj. Ĝiaj karnodikaj radikoj permesas facilan enradikiĝon. Ĉiuj folioj estas tutbazaj.